**DĖL VIEŠOSIOS ĮSTAIGOS JUODUPĖS KOMUNALINIO ŪKIO STEBĖTOJŲ TARYBOS NARIŲ**

2020 m. vasario 27 d. Nr. TS-

Rokiškis

Vadovaudamasi Lietuvos Respublikos viešųjų įstaigų įstatymu, Lietuvos Respublikos savivaldybių tarybų rinkimų įstatymo 91 straipsnio 1 dalimi, Lietuvos Respublikos Vyriausybės 2007 m. rugsėjo 26 d. nutarimu Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“, Rokiškio rajono savivaldybės tarybos 2007 m. gruodžio 7 d. sprendimu Nr. TS-13.181 „Dėl savivaldybės turtinių ir neturtinių teisių įgyvendinimo akcinėse bendrovėse, uždarosiose akcinėse bendrovėse ir viešosiose įstaigose“, viešosios įstaigos Juodupės komunalinio ūkio įstatais, įregistruotais 2008 m. gegužės 27 d. Juridinių asmenų registre, Rokiškio rajono savivaldybės taryba n u s p r e n d ž i a:

1. Atšaukti iš viešosios įstaigos Juodupės komunalinio ūkio stebėtojų tarybos Rokiškio rajono savivaldybės tarybos deleguotus tarybos narius: Zenoną Viduolį, Liną Meilutę-Datkūnienę, Stanislovą Dambrauską.

2. Deleguoti į viešosios įstaigos Juodupės komunalinio ūkio stebėtojų tarybą iki stebėtojų tarybos 2019–2023 m. kadencijos pabaigos:

..................................,

..................................,

...................................

3. Pripažinti netekusiu galios Rokiškio rajono savivaldybės tarybos 2019 m. balandžio 26 d. sprendimą Nr. TS-96 „Dėl viešosios įstaigos Juodupės komunalinio ūkio stebėtojų tarybos narių“ su visais vėlesniais jo papildymais ir pakeitimais.

4. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL VIEŠOSIOS ĮSTAIGOS JUODUPĖS KOMUNALINIO ŪKIO STEBĖTOJŲ TARYBOS NARIŲ**“ **AIŠKINAMASIS RAŠTAS**

2020-02-10

Rokiškis

**Parengto sprendimo projekto tikslai ir uždaviniai.**

Sprendimo projekte numatyta, atšaukti į VšĮ Juodupės komunalinio ūkio stebėtojų tarybą deleguotus savivaldybės tarybos narius ir deleguoti į įstaigos stebėtojų tarybą 3 narius, dėl kurių dalyvavimo viešosios įstaigos organe nekiltų interesų konflikto.

**Šiuo metu esantis teisinis reglamentavimas.**

Lietuvos Respublikos viešųjų įstaigų įstatymas, Lietuvos Respublikos savivaldybių tarybų rinkimų įstatymas, Lietuvos Respublikos Vyriausybės 2007 m. rugsėjo 26d. nutarimas Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“, viešosios įstaigos Juodupės komunalinio ūkio įstatai.

**Sprendimo projekto esmė.**

Viešosios įstaigos Juodupės komunalinio ūkio įstatuose numatyta, kad įstaigos savininkas iš 5 narių sudaro stebėtojų tarybą, iš kurių 3 narius deleguoja savivaldybės taryba ir 2 – savivaldybės administracija.

Rokiškio rajono savivaldybės tarybos 2019 m. m. balandžio 26 d. sprendimo Nr. TS-96 „Dėl viešosios įstaigos Juodupės komunalinio ūkio stebėtojų tarybos narių“ buvo deleguoti tuometiniai tarybos nariai Stanislovas Dambrauskas, Vidmantas Maželis ir Lina Meilutė-Datkūnienė. Vidmantui Maželiui atsisakius tarybos nario pareigų, Rokiškio rajono savivaldybės tarybos 2019 m. spalio 25 d. sprendimu Nr. TS-220 „Dėl Rokiškio rajono savivaldybės tarybos 2019 m. balandžio 26 d. sprendimo Nr. TS-96 „Dėl viešosios įstaigos Juodupės komunalinio ūkio stebėtojų tarybos narių“ dalinio pakeitimo“ buvo deleguotas tarybos narys Zenonas Viduolis.

2020 m. sausio 14 d. LR Seime buvo priimi Lietuvos Respublikos savivaldybių tarybų rinkimų įstatymo pakeitimai, tarp kurių ir įstatymo 91 straipsnio pakeitimas, reglamentuojantis pareigas, nesuderinamas su savivaldybės tarybos nario pareigomis. Šie pakeitimai įsigaliojo 2020 m. vasario 1 d. Iki įsigaliojant šiems pakeitimams, su savivaldybės tarybos nario pareigomis buvo nesuderinamos pareigos savivaldybės įsteigtų viešųjų įstaigų ir savivaldybės kontroliuojamų bendrovių valdymo organuose, o nuo vasario 1 d. nesuderinamos tapo pareigos bet kuriame savivaldybės įsteigtos viešosios įstaigos ar kontroliuojamos bendrovės organe.

Atsižvelgiant į tai kas išdėstyta, būtina atšaukti iš VšĮ Juodupės komunalinio ūkio stebėtojų tarybos Rokiškio rajono savivaldybės tarybos narius ir deleguoti tris narius į įstaigos stebėtojų tarybą.

**Galimos pasekmės, priėmus siūlomą tarybos sprendimo projektą:**

**teigiamos** – bus įgyvendinti teisės aktų reikalavimai;

**neigiamos** – nebus.

**nauda Rokiškio rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė